దేశవ్యాప్తంగా పలు ప్రాంతాల్లో బాధితులు.. ఒకే రోజు ఆ ఉచ్చు నుంచి బయటకు ముగ్గురుఒడిశాలో ఇంజనీరింగ్ విద్యార్థిని..పుదుచ్చేరిలో ట్రావెల్ ఉద్యోగిని కాపాడిన పోలీసులురాజస్థాన్లో చెరువులో దూకిన పదో తరగతి బాలికకాపాడేందుకు ప్రయత్నించినా నిరాకరణస్కూళ్లలో మొబైల్ ఫోన్లపై నిషేధంబ్లూవేల్ నిరోధానికి బెంగాల్ నిర్ణయంకటక్, కోల్కతా, సెప్టెంబరు 5: ‘బ్లూవేల్’ భూతం దేశమంతా కమ్ముకుంటోంది! ఆ రాష్ట్రం ఈ రాష్ట్రం అని లేదు!! అన్ని రాష్ట్రాల్లో నిత్యం ఎక్కడో ఒకచోట బ్లూవేల్ బాధితులు బయటపడుతూనే ఉన్నారు. మంగళవారం ఒక్కరోజే.. ‘బ్లూ వేల్’ ఉచ్చుకు చిక్కిన ముగ్గురు బాధితులను పోలీసులు, స్థానికులు కాపాడారు. ఒడిసాలోని అభినవ్ బిదనాసి శాటిలైట్ పట్టణంలో ఉంటున్న ఇంజనీరింగ్ విద్యార్థి ఇటీవలికాలంలో కుంగుబాటుకు గురయ్యాడు. దీంతో అతడి స్నేహితుడు అప్రమత్తమై ఆ విషయాన్ని ఎస్సెమ్మెస్ ద్వారా పోలీసులకు తెలియజేశాడు. వెంటనే పోలీసులు జోక్యం చేసుకుని పరిశీలించగా.. అతడు బ్లూవేల్ గేమ్ 10వ లెవల్లో ఉన్నట్టు తెలిసింది. దీంతో వారు ఆ విద్యార్థికి కౌన్సెలింగ్ ఇచ్చి, వేరే ఉళ్లో ఉంటున్న అతడి తల్లిదండ్రులకు విషయాన్ని తెలియజేశారు. ఇక, కేంద్రపాలిత ప్రాంతమైన పుదుచ్చేరిలోని కరైకాల్లో ట్రావెల్ ఏజెన్సీలో పనిచేసే ఒక ఉద్యోగి (22) ఈ గేమ్ మాయలో పడ్డాడు. గత 15 రోజులుగా అతడు ఈ గేమ్ ఆడుతున్నాడు. అతడిలో వస్తున్న మార్పులను గమనించిన అతడి తమ్ముడు పోలీసుల సాయం కోరడంతో.. వారు అతడికి కౌన్సెలింగ్ ఇచ్చారు. ఒక వాట్సప్ గ్రూప్ ద్వారా అతడు ఈ గేమ్ను డౌన్లోడ్ చేసుకున్నట్టు దర్యాప్తులో తేలడంతో ఆ గ్రూప్లో ఉన్నవారందరిపైనా దృష్టి సారించారు. మరోవైపు.. రాజస్థాన్లోని జోధ్పూర్లో పదోతరగతి చదువుతున్న బాలిక తన స్నేహితుల ఇంటికి వెళ్తున్నానని ఇంట్లో చెప్పి.. బయటకు వచ్చి చెరువులో దూకేసింది. ఆ దారిన వెళ్తున్న ఒక వ్యక్తి ఆమెను కాపాడే ప్రయత్నం చేయగా నిరాకరించింది. అయినా ఆ వ్యక్తి ఆమెను బలవంతంగా బయటకు తీసుకొచ్చి పోలీసులకు సమాచారం అందించారు. పోలీసులు అక్కడికి చేరుకుని పరిశీలించగా ఆమె చేతిపై తిమింగలం బొమ్మ ఉంది. ఎందుకిలా చేశావని ప్రశ్నించగా.. బ్లూవేల్ గేమ్లో ఆఖరి చాలెంజ్గా చేశానని, తాను చనిపోకపోతే తన తల్లి చనిపోతుందని ఆమె వివరించింది. పోలీసులు ఆమెను ఆమె తల్లిదండ్రులకు అప్పగించి.. కౌన్సెలింగ్ చేయించారు. మరోవైపు.. ఈ గేమ్కు విద్యార్థులు బలి కాకుండా నిరోధించే చర్యల్లో భాగంగా అన్ని పాఠశాలల్లో మొబైల్ ఫోన్ల వాడకాన్ని నిషేధించాలని పశ్చిమబెంగాల్ విద్యామంత్రి పార్థ ఛటర్జీ ఆదేశాలిచ్చారు. విద్యార్థుల వద్ద ఫోన్లు లేకుండా జాగ్రత్తలు తీసుకోవాలని స్కూళ్ల యాజమానన్యాలకు సూచించారు. కాగా, ఆన్లైన్ గేమ్ ‘బ్లూవేల్ చాలెంజ్’ను నిషేధించనున్నట్టు గుజరాత్ ముఖ్యమంత్రి విజయ్ రూపానీ మంగళవారం తెలిపారు. ఈ గేమ్ నిషేధానికి తీసుకోవాల్సిన చర్యలను  సూచించాలని ఉన్నతాధికారులకు ఆదేశాలిచ్చారు. మరోవైపు, విద్యార్థుల ప్రవర్తనపై ఓ కన్నేసి ఉంచాలని తల్లిదండ్రులకు తమిళనాడు సర్కారు సూచించింది. ఆ గేమ్ లింక్ను షేర్ చేయడాన్ని కూడా అక్రమంగానే పరిగణిస్తామని తెలిపింది. జమ్ముకశ్మీర్ ప్రభుత్వం కూడా.. ఈ గేమ్పై అవగాహన ఉద్యమం చేపట్టాలని, కౌన్సెలింగ్ విభాగాలను ఏర్పాటు చేయాలని రాష్ట్రంలోని అన్ని విద్యాసంస్థలకూ ఆదేశాలు జారీచేసింది.
desavyaaptamgaa palu praantaallo baadhitulu.. oke roju aa uchu nunchi bayataku mugguruyudisaalo injaneering vidyaarthini..puducherilo travel udyogini kaapaadina polisulurajasthanlo cheruvulo dookina padho taragati balikakapadenduku prayatninchinaa niraakaranaskoollalo mobail phonlapai nishedhambluvel nirodhaaniki bengal nirnayankatak, kolkata, septembaru 5: ‘bluevel’ bhootam deshamanta kammukuntondi! aa rashtram ee rashtram ani ledu!! anni rashtrallo nityam ekkado okachota bluevel baadhitulu bayatapadutune unnaaru. mangalavaaram okkaroje.. ‘bloo vel’ uchuku chikkina mugguru baadhitulanu poliisulu, sthaanikulu kapadaru. odisaloni abhinav bidanasi satilite pattanamlo untunna injaneering vidyaarthi itiivalikaalamlo kungubaatuku gurayyadu. deentho atadi snehitudu apramattamai aa vishayaanni essemmess dwara polisulaku teliyajesaadu. ventane poliisulu jokyam chesukuni pariseelinchagaa.. atadu bluevel game 10va levallo unnattu telisindi. deentho vaaru aa vidyaarthiki counselling ichi, vere ullo untunna atadi tallidandrulaku vishayaanni teliyajesaaru. ika, kendrapalita praantamaina puducheriloni karaikaallo travel agencylo panichese oka udyogi (22) ee game maayalo paddaadu. gatha 15 rojulugaa atadu ee game aadutunnaadu. atadilo vastunna maarpulanu gamaninchina atadi tammudu polisula saayam koradamtho.. vaaru atadiki counselling icharu. oka watsap groop dwara atadu ee gemnu downlod chesukunnattu daryaaptulo teladamtho aa grooplo unnavaarandaripainaa drushti saarinchaaru. marovaipu.. raajasthaanloni jodhpurlo padotaragati chaduvutunna balika tana snehitula intiki veltunnaanani intlo cheppi.. bayataku vachi cheruvulo dookesindi. aa daarina veltunna oka vyakti aamenu kapade prayatnam cheyagaa niraakarinchindi. aina aa vyakti aamenu balavantamgaa bayataku teesukochi polisulaku samacharam andinchaaru. poliisulu akkadiki cherukuni pariseelinchagaa aame chetipai timingalam bomma undi. endukila chesavani prasninchagaa.. bluevel gemlo akhari chalenjga chesanani, taanu chanipokapothe tana talli chanipotundani aame vivarinchindi. poliisulu aamenu aame tallidandrulaku appaginchi.. counselling cheyinchaaru. marovaipu.. ee gemku vidyaarthulu bali kakunda nirodhinche charyallo bhagamga anni paatasaalallo mobail fonla vaadakaanni nishedhinchaalani paschimabengal vidyaamantri paartha chhatarji aadesaalichaaru. vidyaarthula vadda fonlu lekunda jaagrattalu teesukovaalani skoolla yaajamaananyaalaku suuchimchaaru. kaga, anline game ‘bluevel challenj’nu nishedhinchanunnattu gujarat mukhyamantri vijay roopaanii mangalavaaram telipaaru. ee game nishedhaaniki teesukovaalsina charyalanu  suuchimchaalani unnataadhikaarulaku aadesaalichaaru. marovaipu, vidyaarthula pravartanapai oo kannesi unchaalani tallidandrulaku tamilanadu sarkaaru suuchimchimdi. aa game linknu share cheyadaanni kuudaa akramangaane pariganistaamani telipindi. jammukashmir prabhutvam kuudaa.. ee gampai avagaahana udyamam chepattalani, counselling vibhaagaalanu erpaatu cheyalani rashtramloni anni vidyaasamsthalakuu aadesaalu jaareechesindi.